Kommissionens direktiv 2003/19/EF

af 21. marts 2003

om ændring med henblik på tilpasning til den tekniske udvikling af Europa-Parlamentets og Rådets direktiv 97/27/EF om masse og dimensioner for visse motorkøretøjsklasser og påhængskøretøjer dertil

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(1), senest ændret ved Kommissionens direktiv 2001/116/EF(2), særlig artikel 13, stk. 2, og

ud fra følgende betragtninger:

(1) Europa-Parlamentets og Rådets direktiv 97/27/EF af 22. juli 1997 om masse og dimensioner for visse motorkøretøjsklasser og påhængskøretøjer dertil og om ændring af direktiv 70/156/EØF(3), ændret ved direktiv 2001/85/EF(4), er et af særdirektiverne under EF-typegodkendelsesproceduren, som er indført i medfør af direktiv 70/156/EØF. Bestemmelserne i direktiv 70/156/EØF om køretøjssystemer, komponenter og separate tekniske enheder finder derfor anvendelse på direktiv 97/27/EF.

(2) På baggrund af erfaringerne med gennemførelsen af direktiv 97/27/EF er det nødvendigt, at visse bestemmelser deri præciseres nærmere for at sikre ensartet fortolkning i alle medlemsstater.

(3) Ved Rådets direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet(5), ændret ved Europa-Parlamentets og Rådets direktiv 2002/7/EF(6), øges de tilladte dimensioner for visse motorkøretøjer, navnlig den største længde for busser. For at muliggøre EF-typegodkendelse af køretøjer med den største tilladte længde er det påkrævet at ændre kravene i henhold til direktiv 97/27/EF tilsvarende.

(4) De i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

UDSTEDT FØLGENDE DIREKTIV:

Artikel 1

Bilag I til IV til direktiv 97/27/EF ændres som angivet i bilaget til nærværende direktiv.

Artikel 2

1. Hvis køretøjerne opfylder kravene i direktiv 97/27/EF, som ændret ved nærværende direktiv, kan medlemsstaterne fra den 1. oktober 2003 ikke af grunde, der vedrører masse og dimensioner:

a) nægte at udstede EF-typegodkendelse eller national typegodkendelse af en type motorkøretøj i klasse M2, M3, N eller O, eller

b) nægte at påføre masse ved registrering/brug i overensstemmelse med bilag IV (hvor krævet) for en type motorkøretøj i klasse M2, M3, N eller O, eller

c) forbyde registrering, salg eller ibrugtagning af sådanne køretøjer.

2. Medlemsstaterne udsteder fra den 1. oktober 2004 ikke EF-typegodkendelse og kan nægte at udstede national typegodkendelse af en type motorkøretøj i klasse M2, M3, N eller O af grunde, der vedrører masse og dimensioner, hvis kravene i direktiv 97/27/EF, som ændret ved nærværende direktiv, ikke er opfyldt.

Artikel 3

Dette direktiv indebærer ikke, at godkendelser, der er udstedt i henhold til direktiv 97/27/EF, bliver ugyldige, og hindrer heller ikke, at sådanne godkendelser udvides i overensstemmelse med det direktiv, de er meddelt i henhold til.

Artikel 4

Det Forenede Kongerige og Portugal kan inden for deres område indtil den 9. marts 2005 nægte at udstede national typegodkendelse for en type motorkøretøj eller nægte eller forbyde salg, registrering, ibrugtagning eller anvendelse af et køretøj eller anse dets typeattest for ugyldig i henhold til bestemmelserne i artikel 7, stk. 1, i direktiv 70/156/EØF, hvis køretøjet ikke opfylder kriterierne for manøvreevne, som er anført i artikel 8, litra a), i direktiv 96/53/EF.

Artikel 5

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. september 2003. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de vedtager inden for det område, der er omfattet af dette direktiv.

Artikel 6

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 7

Dette direktiv er rettet til medlemsstaterne.

Udfærdiget i Bruxelles, den 21. marts 2003.

På Kommissionens vegne

Erkki Liikanen

Medlem af Kommissionen

(1) EFT L 42 af 23.2.1970, s. 1.

(2) EFT L 18 af 21.1.2002, s. 1.

(3) EFT L 233 af 25.8.1997, s. 1.

(4) EFT L 42 af 13.2.2002, s. 1.

(5) EFT L 235 af 17.9.1996, s. 59.

(6) EFT L 67 af 9.3.2002, s. 47.

BILAG

I BILAG I TIL IV TIL DIREKTIV 97/27/EF FORETAGES FØLGENDE ÆNDRINGER:

A. I bilag I foretages følgende ændringer:

1) Under overskriften i punkt 2 indsættes:

"De definitioner, der er fastlagt i direktiv 70/156/EØF, bilag I (herunder fodnoter) og bilag II, gælder for dette direktiv."

2) I punkt 2.4.1 foretages følgende ændring:

a) Sjette og syvende led affattes således:

"- spejle og andre anordninger til indirekte udsyn

- synshjælp."

b) 10., 11. og 12. led affattes således:

"- trinbræt og håndgreb

- gummistødhorn og lignende udstyr

- læssebagsmække, læsseramper og tilsvarende udstyr i køreklar stand, forudsat at udragningen ikke overstiger 300 mm, og køretøjets lasteevne ikke forøges."

c) Der tilføjes følgende 14. og 15. led:

"- trolley-bomme for elektrisk drevne køretøjer

- udvendige solskærme."

3) I punkt 2.4.2 foretages følgende ændringer:

a) Syvende led affattes således:

"- spejle og andre anordninger til indirekte udsyn."

b) Der tilføjes følgende 11. og 12. led:

"- synshjælp

- indfoldelige sidestyringsanordninger på busser, der er beregnet til brug på styrede systemer, hvis disse ikke er foldet ind."

4) Punkt 2.4.3, andet led, affattes således:

"- strømaftagere eller trolley-bomme i hævet position."

5) Punkt 2.4.4, andet led, affattes således:

"- de i punkt 2.4.1 nævnte anordninger."

6) Punkt 2.5 affattes således:

"2.5. Masse af køretøj i køreklar stand: den masse, der er defineret i bilag I, punkt 2.6, i direktiv 70/156/EØF."

7) Punkt 2.6, andet punktum, affattes således:

"Køretøjsklassen bestemmes i overensstemmelse med bilag II i direktiv 70/156/EØF."

8) Punkt 2.7, 2.8 og 2.9 affattes således:

"2.7. Største teknisk tilladte akseltryk (m): den masse, der svarer til den største tilladte statiske lodrette belastning, der overføres fra akslen til vejoverfladen baseret på køretøjets og akslens konstruktion, som angivet af fabrikanten af køretøjet.

I køretøjsklasse N1 kan det teknisk tilladte akseltryk på bagakslen (-akslerne) tillades overskredet med 15 %, og den teknisk tilladte totalmasse af køretøjet kan tillades overskredet med 10 %, dog med højst 100 kg, idet dette alene gælder for køretøjer, der trækker et påhængskøretøj, og forudsætter, at kørehastigheden begrænses til 80 km/h.

Fabrikanten af køretøjet skal anføre en sådan hastighedsbegrænsning eller andre driftsbetingelser i brugervejledningen.

2.8. Største teknisk tilladte bogietryk (μ): den masse, der svarer til den største tilladte statiske belastning, der overføres fra akselgruppen til vejoverfladen baseret på både køretøjets og akselgruppens konstruktion, som angivet af fabrikanten af køretøjet.

2.9. Tilkoblet masse: den samlede belastning, akslen (-erne) på det eller de tilkoblede køretøj(er) udøver på vejoverfladen."

9) Punkt 2.11 affattes således:

"2.11. Største teknisk tilladte belastning på et motorkøretøjs koblingspunkt: den masse, der svarer til den største tilladte statiske lodrette belastning på koblingspunktet, baseret på motorkøretøjets og/eller koblingsanordningens konstruktion, som angivet af fabrikanten. Per definition omfatter denne masse ikke motorkøretøjets koblingsanordnings masse."

10) Punkt 2.13 affattes således:

"2.13. Største teknisk tilladte vogntogsmasse (MC): den samlede masse af en kombination af motorkøretøj og påhængskøretøj(er), som angivet af fabrikanten. Største teknisk tilladte belastning på påhængskøretøjets aksel skal anvendes i stedet for største teknisk tilladte totalmasse M i tilfælde af kombinationer med sættevogne eller kærrer."

11) Punkt 2.19 affattes således:

"2.19. Køretøjstype: køretøjer, der ikke frembyder væsentlige forskelle med hensyn til:

- fabrikant

- væsentlige aspekter ved konstruktion og indretning, såsom:

- for køretøjer i klasse M2 og M3:

- chassis, selvbærende karrosseri, enkelt/dobbeltdækker, stiv/leddelt (tydelige og fundamentale forskelle)

- antal aksler

- for køretøjer i klasse N:

- chassis/vognbund (tydelige og fundamentale)

- antal aksler

- for køretøjer i klasse O:

- chassis/selvbærende karrosseri (tydelige og fundamentale forskelle), almindelig påhængsvogn/sættevogn/kærre

- bremsesystem: uden bremse/påløbsbremse/bremse tilsluttet motorkøretøjets bremsesystem

- antal aksler.

For så vidt angår dette punkt anses navnlig følgende indretnings- og konstruktionsaspekter som ikke væsentlige: akselafstand, akselkonstruktion, affjedring, styretøj, dæk og de tilsvarende ændringer af akslernes bremsekraftregulator eller tilføjelse eller fjernelse af reduktionsventiler i forbindelse med konfigurationer af biler til sættevogne og lastbiler samt udstyr, som er forbundet med chassiset (f.eks. motor, brændstofbeholdere, transmission)."

12) Punkt 7.2 affattes således:

"7.2. Måling af dimensionerne

Måling af den samlede længde, bredde og højde foretages i henhold til punkt 2.4 på køretøjer i køreklar stand, som er stillet til rådighed i overensstemmelse med punkt 3.3.

Hvis de målte dimensioner afviger mere end 1 % fra de dimensioner, som fabrikanten har angivet for de tilsvarende tekniske konfigurationer inden for typen, skal de målte dimensioner anvendes med henblik på følgende krav, og den tekniske tjeneste kan da om nødvendigt udføre supplerende målinger på andre køretøjer end dem, der er stillet til rådighed i overensstemmelse med punkt 3.3. Grænseværdierne i bilag I til direktiv 96/53/EF må imidlertid ikke overskrides."

13) Punkt 7.4.2.5 og punkt 7.4.2.5.1 affattes således:

"7.4.2.5. Når køretøjet er lastet til dets totalmasse M i overensstemmelse med en af de relevante situationer, der er beskrevet i punkt 7.4.2.5.1 eller 7.4.2.5.2, må den masse, der svarer til akseltrykket på aksel 'i', ikke overstige denne aksels akseltryk Mi, og den masse, der svarer til bogietrykket på enkeltaksel eller akselgruppe 'j', må ikke overstige bogietrykket μi.

7.4.2.5.1. Ensartet fordeling af massen betyder, at køretøjet i køreklar stand med en masse på 75 kg på hvert passagersæde er læsset til totalmassen M, idet nyttelasten fordeles ensartet på det område, der er beregnet til godstransport."

14) Punkt 7.4.2.5.1.1 og 7.4.2.5.1.2 udgår.

15) Punkt 7.4.2.5.2 affattes således:

"7.4.2.5.2. Fabrikanten skal i tilfælde af ekstrem fordeling af massen (ikke ensartet last) opgive de yderste tilladte grænser for nyttelastens og/eller karosseriets og/eller udstyrets og den indvendige indretnings tyngdepunkt (f.eks. fra 0,50 m til 1,30 m foran den første bagaksel) med køretøjet i køreklar stand med en masse på 75 kg på hvert passagersæde og læsset til totalmassen M."

16) Punkt 7.4.2.5.2.1 til 7.4.2.5.3.2 udgår.

17) Punkt 7.4.3.2 affattes således:

"7.4.3.2. Massen af køretøjet i køreklar stand, plus massen Q, ganget med antallet af siddende og stående passagerer, plus masserne WP, B og BX som defineret i punkt 7.4.3.3.1, plus den største teknisk tilladte belastning på motorkøretøjets koblingspunkt, hvis en koblingsanordning monteres af fabrikanten, må ikke overstige totalmassen M."

18) Punkt 7.4.3.3.1 affattes således:

"7.4.3.3.1. Køretøjet i køreklar stand læsses med: en masse svarende til antallet P af siddende passagerer hver med en masse Q; en masse svarende til antallet SP af stående passagerer hver med en masse Q, jævnt fordelt over det areal S1, der er beregnet til stående passagerer; hvis det er relevant, en masse WP jævnt fordelt over det areal, der er beregnet til passagerer i kørestole; en masse svarende til B (kg) jævnt fordelt i bagagerummene; en masse svarende til BX (kg) jævnt fordelt over den del af taget, som er udstyret til at medføre bagage, idet:

P er antallet af siddepladser.

S1 er området beregnet til stående passagerer. I tilfælde af køretøjer af kategori III eller B, S1 = 0.

SP, som fabrikanten angiver, ikke må overstige værdien S1/Ssp, hvor Ssp er det areal, der sædvanligvis er afsat til én stående passager, jf. tabellen i det følgende.

WP (kg) er antallet af kørestolspladser ganget med 250 kg, der udgør massen af kørestol plus bruger.

B (kg), som fabrikanten angiver, skal have en numerisk værdi på mindst 100 x V. Dette omfatter også bagagerum eller bagagebærere, der er fastgjort til køretøjets yderside.

V er bagagerummenes samlede volumen i m3. Ved godkendelse af køretøjer af kategori I eller A ses der bort fra volumen af bagagerum, der kun er tilgængelige fra køretøjets yderside.

BX, som fabrikanten angiver, skal have en numerisk værdi på mindst 75 kg/m2. Dobbeltdækkerkøretøjer må ikke medføre tagbagage, og BX for sådanne køretøjer er derfor 0.

Q og Ssp har de værdier, der fremgår af følgende tabel:

>TABELPOSITION>"

19) Der indsættes punkt 7.4.3.3.2 til 7.4.3.3.2.3:

"7.4.3.3.2. I tilfælde af køretøjer indrettet med et variabelt antal siddepladser, et variabelt område beregnet til stående passagerer (S1) og/eller udstyret til medføring af kørestole bestemmes kravene i punkterne 7.4.3.2 og 7.4.3.3 for hver af de følgende situationer, hvis de er relevante for det pågældende køretøj:

7.4.3.3.2.1. med alle mulige sæder besat, med det resterende område beregnet til stående passagerer fyldt op (op til den af fabrikanten anførte maksimumskapacitet for stående passagerer, hvis denne nås) og, hvis der er yderligere plads, med kørestole på eventuelle kørestolspladser

7.4.3.3.2.2. med alle mulige ståpladsområder fyldt op (op til den af fabrikanten anførte maksimumskapacitet for stående passagerer), med de resterende til rådighed værende siddepladser besat og, hvis der er yderligere plads, med kørestole på eventuelle kørestolspladser

7.4.3.3.2.3. med kørestole på alle mulige kørestolspladser, med det resterende område beregnet til stående passagerer fyldt op (op til den af fabrikanten anførte maksimumskapacitet for stående passagerer, hvis denne nås) og med de resterende siddepladser besat."

20) Punkt 7.4.3.4 affattes som følger:

"7.4.3.4. Når køretøjet er i køreklar stand eller lastet som fastsat i punkt 7.4.3.3.1, må den masse, der svarer til akseltrykket på forakslen eller den forreste akselgruppe, ikke være mindre end den procentdel af køretøjets masse i køreklar stand eller største teknisk tilladte totalvægt 'M', der er fastsat i følgende tabel:

>TABELPOSITION>"

21) Der indsættes følgende punkt 7.4.3.5:

"7.4.3.5. Hvis et køretøj godkendes i mere end én kategori gælder bestemmelserne i punkt 7.4.3.2 og 7.4.3.3 i samtlige kategorier."

22) Titlen på punkt 7.4.4 affattes således:

"7.4.4. Krav til campingvogne".

23) Andet punktum i punkt 7.6.1 affattes således:

"For motorkøretøjer og sættevogne med akselløfteanordning (se punkt 2.14) gælder dette krav også med akslen (akslerne) i løftet position eller belastbare aksler i ubelastet stand. Starthjælp som løftbare aksler, der opfylder kravene i punkt 3.5 i bilag IV, er ikke omfattet af dette krav."

24) Punkt 7.6.2, 7.6.3 og 7.6.4 affattes således:

"7.6.2. Supplerende krav til køretøjer i klasse N

Når køretøjet holder stille, og de styrende hjul er rettet således ind, at køretøjets forreste yderste punkt ville beskrive en cirkel med en radius på 12,50 m, hvis køretøjet bevægede sig, etableres der ved at markere en linje på jorden et vertikalt plan, der som tangent berører den side af køretøjet, som vender udad fra cirklen.

Når køretøjet bevæger sig fremad til en af siderne i en cirkel med en radius på 12,50 m, må ingen del bevæge sig uden for det vertikale plan med mere end 0,80 m (se figur B).

For køretøjer med akselløfteanordning gælder dette krav også med akslen (akslerne) i løftet position (jf. punkt 2.14). For køretøjer i klasse N med akslen (akslerne) i løftet position eller belastbare aksler i ubelastet stand erstattes tallet 0,80 m med 1,00 m.

7.6.3. Supplerende krav til køretøjer i klasse M2 eller M3

Når køretøjet holder stille, etableres der ved at markere en linje på jorden et lodret plan, der som tangent berører den side af køretøjet, som vender udad fra cirklen. Drejer det sig om et leddelt køretøj, skal de to stive sektioner bringes på linje med planet. Når køretøjet bevæger sig fremad til en af siderne i en cirkel beskrevet i punkt 7.6.1, må ingen del af det bevæge sig uden for det vertikale plan med mere end 0,60 m (se figur C og D).

7.6.4. Opfyldelsen af kravene i punkt 7.6.1 til 7.6.3 kan, efter anmodning fra fabrikanten, også kontrolleres ved en passende tilsvarende udregning eller geometrisk demonstration.

Hvis et køretøj i klasse N uden styrede bagaksler, efter anmodning fra fabrikanten, kontrolleres i henhold til sine geometriske karakteristika, anses køretøjet for at opfylde kravene i punkt 7.6.2, hvis dets overhæng bagtil ikke overstiger 60 % af akselafstanden."

25) Figur C i punkt 7.6.3 erstattes af følgende:

Figur C

>PIC FILE= "L_2003079DA.001101.TIF">

R= 12,5 m

r= 5,3 m

U= maks. 0,6

26) I punkt 7.6.3 indsættes figur D:

Figur D

>PIC FILE= "L_2003079DA.001201.TIF">

R= 12,5 m

r= 5,3 m

U= maks. 0,6

27) Der indsættes følgende punkt 7.6.5:

"7.6.5. I tilfælde af delvis opbyggede køretøjer skal fabrikanten angive de tilladte maksimale dimensioner, som skal kontrolleres, når det undersøges, om køretøjet opfylder kravene i punkt 7.6.1 til 7.6.3."

28) Punkt 7.8.1 og 7.8.2 affattes således:

"7.8.1. Den største teknisk tilladte belastning på et motorkøretøjs koblingspunkt skal, hvis motorkøretøjet er beregnet til at trække en kærre og har en største teknisk tilladt tilkoblet masse på over 3,5 tons, være mindst 10 % af den største teknisk tilladte tilkoblede masse eller 1000 kg, alt efter hvad der er lavest.

7.8.2. Den største teknisk tilladte belastning på et motorkøretøjs koblingspunkt skal, hvis motorkøretøjet er beregnet til at trække en kærre og har en største teknisk tilladt tilkoblet masse på højst 3,5 tons, være mindst 4 % af den største teknisk tilladte tilkoblede masse eller 25 kg, alt efter hvad der er højest."

29) Punkt 7.10 affattes således:

"7.10. Forholdet motoreffekt/totalmasse

Motorkøretøjer skal have en motoreffekt på mindst 5 kW/t af den største teknisk tilladte vogntogsmasse. I tilfælde af sættevognstrækkere skal motoreffekten være mindst 2,2 kW/t. Motoreffekten måles efter Rådets direktiv 80/1269/EØF(1)."

B. Bilag II ændres som følger:

1) Punkt 0.2 affattes således:

"0.2. Type."

2) Punkt 13 affattes således:

>PIC FILE= "L_2003079DA.001301.TIF">

C. Bilag III ændres som følger:

I tillægget indsættes punkt 1.24.3, der affattes således:

"1.24.3. Antal kørestolspladser for køretøjer i klasse M2 og M3 (2):".

D. Bilag IV ændres som følger:

1) Punkt 1.3.3 udgår.

2) Punkt 2.2.1 affattes således:

a) Litra c) erstattes af følgende:

"c) for køretøjer hvis største masse ikke overstiger 3,5 tons, og som kun er beregnet til at trække påhængskøretøjer med inertibremser (påløbsbremser): køretøjets største tilladte totalmasse ved registrering/brug eller, for terrængående køretøjer (jf. punkt 7.5 i bilag I), 1,5 gange denne masse, dog højst 3,5 tons.".

b) Litra e) erstattes af følgende:

"e) for køretøjer, som er beregnet til at trække påhængskøretøjer, bortset fra sættevogne, hvis bremser er tilsluttet motorkøretøjets bremsesystem: 1,5 gange køretøjets største tilladte totalmasse ved registrering/brug."

3) I punkt 2.2.1 udgår sidste linje i første afsnit, der lyder således: "forudsat at alle relevante tekniske bestemmelser i direktiv 96/53/EF er overholdt."

4) Punkt 3.2, andet punktum, affattes således:

"Med henblik herpå skal den løftbare eller belastbare aksel automatisk sænkes til jorden eller belastes, hvis den eller de nærmeste aksler i akselgruppen eller motorkøretøjets forreste aksel er belastet op til det eller de største tilladte akseltryk ved registrering/brug."

5) Punkt 3.3 udgår.

6) Punkt 3.5.1, fjerde led, affattes således:

"- efter motorkøretøjets igangsætning skal akslen automatisk sænkes til jorden eller belastes, så snart køretøjet er nået op på en hastighed af 30 km/h."

(1) EFT L 375 af 31.12.1980, s. 46.